**Lasten Keskuksen kevään 2016 tuotanto – monipuolista ja laadukasta lukemista lapsille**

Lehdistölle 10.12.2015

Lasten Keskuksen kirjakevät tarjoaa jälleen monipuolista ja laadukasta lukemista lapsille.

Kirjoissa nousevat esiin kansainvälisyys, suvaitsevuus, luonto, vuodenajat, itsetunto ja rohkeus.

**Hannele Soljander-Halmeen** kirja on tuhti tietopaketti vuoden juhla-, merkki- ja liputuspäiviin liittyvästä musiikista. *Lasten oma lauluvuosi* täydentää Tiedonjulkistamisen valtionpalkinnolla palkittua *Lasten oma vuosikirja* -teosta. Lähes sata laulua sisältävän kirjan mukana on CD-levy.

**Pirkko Vainion** kuvakirjassa *Reino saa siivet* Reino-hiiri löytää sisältään ikiomat, pikkuruiset siivenalut, jotka se voi itse tahdon, tarkkaavaisuuden ja mielikuvituksen voimalla kasvattaa.

**Jukka Itkosen** uusissa, lintuaiheisissa runoissa tavataan monenmoisia visertäjiä. Monet *Tiira tiiraa tiiraa* -runokirjan linnuista voi tavata kotoisissa metsissä, pihapiirissä tai järvellä, mutta runoihin on pyrähtänyt mukaan myös hieman erikoisempia lajeja.

**Liitteenä** Lasten Keskuksen kevät 2016, word ja pdf.

Linkki sähköiseen luetteloon:

<http://issuu.com/kirjapaja/docs/lk_kirjapaja_lastenkirjaesite_2016_>

**Lisätietoja**: Lasten Keskus ja Kirjapaja Oy, viestintäpäällikkö Marja-Liisa Saraste, [marja-liisa.saraste@lastenkeskus.fi](mailto:marja-liisa.saraste@lastenkeskus.fi). 09 6877 4535.

**Arvostelukappaleet:** Minna Vatja, [minna.vatja@lastenkeskus.fi](mailto:minna.vatja@lastenkeskus.fi)

